**Zapisnik skupščine SZPM 2015 , predavalnica stavbe C Onkološki inštitut, 27.1.2016 ob 17:30 uri**

Ob 17:30 uri predsednica SZPM Maja Ebert (MEM) otvori srečanje.

V delovno predsedstvo so izvoljeni Mateja Lopuh (ML), Stanko Malačič (SM) in Nevenka Krčevski Škvarč (NKŠ). Overoviteljici sta Barbara Kosmina Štefančič (BKŠ) in Maja Ebert Moltara (MEM). Zapisničarka je Darja Žnidaršič (DŽ).

Po statutu SZPM skupščino začnemo 10 minut po tem, ko ML ugotovi prisotnost manj kot polovice članov (36 prisotnih - 15 zdravnikov z volilno pravico, 21 pridruženih članov).

Srečanje se začne s strokovnim predavanjem pravnice Nataše Valentinčič Pravni vidiki evtanazije.

Nadaljujemo s skupščino.

Sprejet je **dnevni red skupščine**: 1. Letno poročilo SZPM 2015

2. Finančno poročilo, poročilo nadzornega odbora

3. Predlog aktivnosti za leto 2016

4. Glasovanje o predlogih sprememb

- včlanitev SZPM v EAPC

- sprememba imena SZPM

- volitve v nadzorni odbor

5. Razno

**Ad 1.** Predsednica MEM poda **letno poročilo o delu SZPM**. SZPM ima 177 članov, 73 novih. Od tega 98 zdravnikov (novih 28) in 79 pridruženih članov (novih 45). Predstavi člane upravnega odbora (UO) SZPM: predsednica Maja Ebert Moltara, podpredsednica Mateja Lopuh, tajnica Darja Žnidaršič, blagajnik Srdjan Mančić, ostali člani: Maja Šeruga, Jernej Benedik, Antonija Poplas Susič. V nadzornem odboru sta Stanislav Malačič in Nevenka Krčevski Škvarč. V letu 2015 so bile 4 seje upravnega odbora (10.3., 29.5., 2.9., 14.12. ).

Glede na prejšnje leto se je močno povečal obisk spletne strani [www.szpm.si](http://www.szpm.si); v letu 2015 je bilo zabeleženih 6021 uporabnikov, 7780 obiskov ter 17.556 obiskanih strani. 77,2% je bilo novih obiskovalcev,22.8% je bilo obiskovalcev, ki so se na stran vračali.

MEM predstavi osnovne principe delovanja SZPM s strokovno in laično javnostjo.

Do sedaj je bilo za strokovno javnost organiziranih 10 izobraževanj 50-urnih dodatnih znanj Korak za korakom. V letu 2015 so bile organizirane 3 šole. 2 šoli sta potekali na Srednji zdravstveni šoli v Ljubljani: februar-marec 46 udeležencev (15 zdravnikov, 31 ostalih) in april–junij 46 udeležencev (13 zdravnikov, 33 ostalih). Zadnja šola (november-december ) je bila organizirana v UKC Ljubljana; udeležencev je bilo 31 (14 zdravnikov in 17 ostalih). Skupno je v letu 2015 šolanje opravilo 123 udeležencev (42 zdravnikov in 81 ostalih). 35 udeležencev je v letu 2015 opravilo izpit (16 zdravnikov, 19 ostalih).

V okviru lokoregionalnih posvetov Gradimo mostove k ljudem je bil 29.1. organiziran posvet o paliativni oskrbi v Koroški regiji. Pred tem sta bila v letu 2013 že organizirana podobna posveta v Ljubljani in na Obali, leta 2014 pa tudi v Celju. Namen teh posvetov je povabiti vse izvajalce paliativne oskrbe na vseh nivojih v določeni regiji, jih povezati ter ugotoviti kaj lahko naredijo, da se bo paliativna oskrba na njihovem področju izboljšala.

Tematskega posveta Na stičišču poti v letu 2015 ni bilo, ker je bil organiziran Slovenski kongres paliativne oskrbe.

Jeseni je bilo organizirano 15-urno izobraževanje Obravnava simptomov v paliativni oskrbi za zdravnike SNMP Ljubljana.

SZPM je sodeloval pri izvedbi mednarodne Šole za zdravljenje bolečine (School for Cancer Pain and Palliative care), ki je potekala 17.-21.5. v Mariboru. Bilo je 20 udeležencev predvsem iz Vzhodne Evrope (iz 11 različnih držav).

Jeseni pa je med 9.-10.10. v Ljubljani potekal Slovenski kongres paliativne oskrbe. Častno pokroviteljstvo je prevzel predsednik države g. Borut Pahor. Pozdravni govor je imela ministrica za zdravje ga. Milojka Kolar Celarc. Udeležilo se ga je 236 poslušalcev (78 zdravnikov, 108 medicinskih sester in 28 ostalih), 20 predavateljev (9 tujih, 11 domačih). Prejeli smo 22 prispevkov, 18 je bilo predstavljenih v obliki plakatov, 3 pa so bili predstavljeni ustno. Udeleženci so ocenili kongres glede na: pričakovanja: 4.1, predavanja 4.4, delo v skupinah 4.5, organizacija 4.3. Za medije je bila organizirana tiskovna konferenca. Razstavljalo je 13 farmacevtskih podjetij.

V letu 2015 se je tudi začela postavitev učnega portala na spletni strani Slovenskega zdravniškega društva (www.szd.si). Na pol leta naj bi se na strani predstavila nova učna vsebina.

Stiki z laično javnostjo so potekali predvsem v okviru aktivnosti v povezavi s Svetovnim dnevom paliativne oskrbe in hospica in programom Metulj.

Svetovni dan paliativne oskrbe se je prekrival s potekom kongresa; mediji so javnosti posredovali več izjav in intervjujev z organizatorji ali predavatelji na kongresu.

Program Metulj je do sedaj pripravil že 22 zgibank; 2 novi ( Telesna aktivnost, Krvavitev) v zadnjem letu. Zgibanke obravnavajo naslednje vsebine paliativne oskrbe: telesni simptomi, nega bolnika, psihološka podpora, duhovna podpora, socialna podpora in zadnji dnevi.

Laični javnosti je namenjena tudi spletna stran [www.paliativnaoskrba.si](http://www.paliativnaoskrba.si). V letu 2015 jo je obiskalo 4617 novih obiskovalcev. 5561 je bilo obiskov ter 11.411 obiskanih strani.

**Ad 2. Finančno poročilo** je podal blagajnik Srdjan Mančić (SM). Leto 2015 je SZPM otvorilo z 9.525,55 EUR. Odhodka je bilo do konca leta 26.720,98 EUR, prihodka v letu 2015 pa 51.600 EUR. Stanje na računu SZPM dne 31.12.2015: 34.404,57 EUR. SM opozori, da še ni 5% preknjižbe na SZD ter, da še niso izvedena izplačila predavateljem šole Dodatnih znanj Korak za Korakom za leto 2015 (46, 00 EUR bruto + potni stroški 0.37 EUR/ km).

**Poročilo nadzornega odbora** poda Stanko Malačič**.** Pove, da na nadzorni odbor v minulem letu, niso prejeli nobenih zahtev za ukrepanje glede poslovanja in delovanja SZPM. Nadzorni odbor je bil redno obveščen o sestankih UO in rezultatih teh sestankov, kot tudi dejavnostih SZPM. Kot laični nadzorniki pri ogledu finančnega poročila niso ugotavljali pomanjkljivosti.

**Ad 3. Predloge aktivnosti SZPM za leto 2016** poda MEM.Jeseni v oktobru- decembru bo v Ljubljani ponovno organizirana šola Korak za korakom. Prijav je že veliko, prostih je še nekaj mest za zdravnike. Za šolo bi radi pripravili pisne materiale.

Spolmadi bo organiziran lokoregionalni posvet v Novem mestu.

Slovenski kongres paliativne medicine naj bi potekal na dve leti, tako ga v letu 2016 ne bo.

Bo pa organiziran tematski posvet Na stičišču poti za osvežitev in nadgradnjo znanja.

SZPM je že povabljeno na prireditve drugih združenj.

V načrtu je tudi vzdrževanje učnega portala na [www.szd.si](http://www.szd.si) , obveščanje članov preko SZPM E-novic ter aktivnosti v povezavi s projektom Metulj in svetovnim dnevom paliativne oskrbe in hospica.

**Ad 4. Glasovanje o predlaganih spremembah.** Na skupščini je prisotnih 15 zdravnikov, kiimajo pravico do glasovanja.

MEM predlaga včlanitev SZPM v EAPC , ter predstavi kake ugodnosti to prinaša članom. SZPM bi plačal članarino za člane UO, s tem dobijo ugodnosti vsi člani SZPM. Predlog je soglasno sprejet (15 glasov).

ML predlaga spremembo imena SZPM. Novo ime bi se glasilo Slovensko združenje paliativne in hospic oskrbe. Predlog je sprejet z 8 glasovi in 7 glasovi proti.

Ker je eno mesto v Nadzornem odboru prazno MEM predlaga, da se odboru pridruži Barbara Kosmina Štefančič. Predlog je soglasno sprejet (15 glasov).

**Ad 5. Razno: MEM** podeli diplome zdravnikom ter ostalim potrdila o opravljenem izpitu iz dodatnih znanj Korak za korakom. Izpit je opravljalo 16.9.2015 35 kandidatov (16 zdravnikov, 19 ostalih).